钦定古今图书集成/理学汇编/学行典/第272卷 > 刘希颜
## 钦定古今图书集成/理学汇编/学行典/第272卷 > 刘希颜

按《青州府志》：“刘希颜，字默学，诸城人，邑庠生。天性超
脱，不乐进取，常布帽深衣，如野人状。家贫，以清苦自甘。岁凶，釜可生尘，人馈之粟，力却不受，曰：‘我粟自有
馀，无烦子之馈’。其人疑而窥之，则以野菜杂豆屑煮
熟之，竟日一餐而已。好读古史诸书，面有寒色而无
戚容，见乡人则张口大笑，平生不向人道一贫字。”